Եվս մի ուշագրավ փաստ: ՀՀ-ում խորհրդարանական ընտրություններում դիտորդական առաքելություն իրականացնելու նպատակով Հայաստան ժամանած՝ ԵԱՀԿ ԽՎ և ԵԽ ԽՎ պատգամավորների թվում ընդգրկված են նաև ադրբեջանամետ մի քանի գործիչներ: Ժողովրդավարության սկզբունքը որդեգրած եվրոպական երկրներում անարգանքի սյունին գամել քաղաքական, թեկուզ ադրբեջանամետ կողմնորոշման համար, չեն կարող: Բայց տրամաբանական հարց է ծագում` «խավիարասերները» ՀՀ-ում ո՞ր քաղաքական ուժի օգտին «կաշխատեն»: Կամ կարո՞ղ են ընտրական գործընթացի մասին օբյեկտիվ կարծիք հայտնել: Կարծում ենք` ոչ: Իսկ այսպես կարծելու հիմք են ծառայում թեկուզ ԵԽԽՎ-ում նրանց հակահայկական հայտարարությունները: